
Щхьэхуит хъужахэм зыщIагъакъуэ
АДЫГЕЙ. Суд зытращIыхьауэ тезырхэр зыгъэзэкIуэжу хуит къэхъужа республикэм щыпсэухэм мылъкукIэ зыщIагъакъуэ.
2012 гъэм щIышылэм и 1-м щIи-дзауэ зэ тыгъуэу сом мини 3 дэIэпыкъуныгъэр республикэ бюджетым къыхэкIыу ират. 2013 гъэм ар яIэрыхьащ цIихуи 172-м. Ахъшэр зыIэрагъэхьэн папщIэ хуит къэхъужахэм мазищым къриубыдэу щыпсэу щIыпIэм лэжьыгъэмрэ цIыхухэр социальнэу хъумэнымкIэ органхэм зыхуагъэзэн хуейщ.
Урыс-абхъаз псалъалъэ
Абхъаз. И бжыгъэкIэ 500 хъууэ Сыхъум къыщыдагъэкIащ Урыс-аб-хъаз географие энциклопедие псалъалъэ. Ар и IэдакъэщIэкIщ Абхъаз географие зэгухьэныгъэм и президент Барциц Левард.
— Мы лэжьыгъэр кърикIуащ илъэс куэдкIэ Абхъазым и географием теухуа къэхутэныгъэхэм. Псалъалъэр ди къэралым и географиер щIэзыджыкIхэм къахуэщхьэпэну, Абхъазым и щIыпIэ, щIыуэпс щытыкIэ куэд иджыри къэмыхутауэ зэрыщыIэр къэплъытэмэ, цIыхубэ хозяйствэм и IэнатIэхэм я IэщIагъэлIхэми сэбэп къахуэхъун си гугъэщ, — жиIащ Барциц.
Абы къызэрыхигъэщащи, абхъазыбзэр географие терминхэмкIэ къулейщ, абы и лексикэм узыщрихьэлIэр къызэрыгуэкI псоми къагъэсэбэп терминхэм я закъуэкъым, атIэ укъэзыу-хъуреихь дунейр нэхъри куууэ зыхозыгъащIэхэри иIэщ.
УЭРДОКЪУЭ Женя.
